stanford-oval/wikipedia huggingface dataset:
יונה פרידמן
הערות שוליים

1 2 3 4 5 6 7 8  Preliminary Inventory of the Yona Friedman Papers, 1956-2006, באתר Online Archive of California
↑  Yona Friedman, French Architect and Urban Planner Passes Away at 96, ArchDaily, ‏21 בפברואר 2020 (באנגלית)
| --- | --- |
בקרת זהויות :  NLI: 987007261456805171  PLWABN: 9810623967905606  BIBSYS: 99037787  BnF: cb11903626x (data)  CANTIC: a11051310  CiNii: DA05075947  GND: 121539377  ISNI: 0000 0001 2131 8139  LCCN: n88648071  LNB: 000155099  NKC: uk2011402793  NSK: 000198865  NTA: 071152393  PIC: 271332  RERO: 02-A003264912  RKD: 279595  SNAC: w6xw5p0b  SUDOC: 026875454  ULAN: 500064899  VIAF: 49225738   WorldCat (עם VIAF): 49225738 
יצירת אמנות של יונה פרידמן וז'אן-בטיסט דקאווייל (צר') באי שבאגם ואסיבייר (אנ') בחבל לימוזן
יהושע ברכץ

| --- | --- |

 לידה:  9 בנובמבר 1943 (בן 80) י"ד בחשון ה'תש"ד ענאבה אלג'יריה
 תאריך עלייה:  ה'תשכ"ב
 מקום פעילות:  בני ברק
 השתייכות:  חרדים ספרדים
 תחומי עיסוק:  רב, ראש ישיבה, ראש כולל
 רבותיו:  הרב רחמים נאהורי, הרב חיים יצחק חייקין, הרב יחזקאל אברמסקי, והרב משה טיקוצ'ינסקי
 חיבוריו:  מוסר השכל, רחמיך הרבים
הרב יהושע ברכץ (נולד בי"א בחשוון ה'תש"ד; 1944) הוא פוסק הלכה חרדי-ספרדי, ראש כוללי 'עץ חיים', רב קהילות יוצאי צרפת בישראל וזקן רבני צרפת וראש ישיבת שערי רחמים לשעבר.
קורות חייו

נולד בעיר בון (ענאבה (אנ')) שבאלג'יריה לאביו ראובן, שנפטר עליו בהיותו בן ארבע, ולאמו בודקיא, שהייתה חירשת אילמת. בגיל צעיר החל ללמוד אצל רב העיר הרב רחמים נאהורי, שפרס עליו את חסותו וגידלו כאב.
לאחר הגיעו לגיל בר מצווה נשלח על ידי הרב נאהורי לצרפת ללמוד בישיבת חכמי צרפת שבאקס לה בן, שם למד כחמש שנים אצל רבו המובהק הרב חיים יצחק חייקין. בשנת תשכ"ב עלה לארץ ישראל, והחל ללמוד בישיבת סלבודקה אצל הרב מרדכי שולמן, הרב יחזקאל אברמסקי, והרב משה טיקוצ'ינסקי, משגיח הישיבה, שהיה דאג לכל צרכיו, ובביתו היה שוהה בתקופות החגים ובימי בין הזמנים. בשנת ה'תשכ"ו נישא לשמחה ממשפחת בירדוגו.
לאחר נישואיו למד תקופה קצרה בכולל לומז'ה בפתח תקווה. בהמשך למד במשך עשרות שנים בכולל חזון איש, בראשות הרב נסים קרליץ, והוסמך להוראה על ידו. בשנת ה'תשל"ט פתח את כולל 'תורה וחסד' בבני ברק, וכן את מניין האברכים הספרדים הראשון בבני ברק.
בשנת ה'תשנ"ג היה ממקימי ארגון מרביצי תורה, ומסר נאומים בכינוסי הארגון. בשנת ה'תשס"ג היה ממקימי רשימת קד בבני ברק, יחד עם הרב יהודה עדס וראשי ישיבות נוספים. לאורך השנים נחשב לאחד מהבולטים בפלג ה'מרביצי', אך בשנים האחרונות התנגדותו לתנועת ש"ס פחתה, ובשנת ה'תשפ"ג בירך את אוריאל בוסו שיזכה בהתמודדותו בבחירות לראשות עיריית בני ברק. בשנת ה'תשפ"ד השתתף במעמד הקבלת פני רבו בישיבת פורת יוסף, שנערך על ידי איגוד עמלי התורה במימון של תנועת ש"ס. בחורף ה'תשפ"ד השתתף בכנס בחירות של דגל התורה לבקשת הרב דוב לנדו, עמו מחזיק בקשר ידידות עוד מימיו בסלבודקא.
קורות חייו > ישיבת שערי רחמים

החל משנת תשמ"ה שימש כראש ישיבת שערי רחמים בשכונת סנהדריה בירושלים, שהוקמה על שם רבו הרב רחמים נאהורי. בתפקיד זה שימש כחמש עשרה שנה והעמיד מאות תלמידים. בעקבות מחלוקת עם הנהלת הישיבה על אופי הישיבה ולימודים תיכוניים פרש מתפקידו בסמוך לשנת ה'תש"ס.
קורות חייו > כולל עץ חיים

בשנת ה'תשס"א פתח את כולל 'עץ חיים' בראשו הוא עומד עד היום. הכולל שוכן בבית הכנסת 'קול יעקב' בשכונת רמת אהרן בבני ברק, בו הוא משמש כרב ומוסר שיעורי תורה. בשנת ה'תשע"ד פתח כולל ערב 'עץ חיים' בירושלים, בראשות בנו הרב אברהם ישעיהו.
בנוסף משמש כאחד מרבני איגוד עמלי התורה, והוא מוסר שיעורים מעת לעת בקהילות האיגוד ובישיבות ברחבי הארץ.
חיבוריו

מוסר השכל - אלול וימים נוראים, טקסט רץ הוצאה לאור, תשע"ט
מוסר השכל - שבחה של תורה, טקסט רץ הוצאה לאור, תשפ"ג
באר יהושע - מקוואות, ירושלים תשפ"ד
כמו כן ערך את הספר רחמיך רבים - כולל חידושים על התלמוד, תשובות הלכתיות והתכתבויות בנושאים שונים, מאת הרב רחמים נאהורי. יוצא לאור בשנת ה'תש"ן מכתבי המחבר.
לקריאה נוספת

ספר מוסר השכל - שבחה של תורה, הקדמה המחבר.
הערות שוליים

↑  חיים גפן, בני ברק: כינוס מאה רבני קהילות בראשות מרן הגר"י זילברשטיין, באתר המחדש, ‏15 בפברואר 2024
↑  זאב בלוי, ‏ובכן צדיקים • הגר"י ברכץ בביקור חג אצל רה"י הגר"מ צדקה, באתר JDN‏, 27 באפריל 2022
↑  זקן רבני צרפת במעמד סיום הש"ס, באתר קנייטש
↑  לוח הקהילות - גיליון 24, ירושלים: איגוד עמלי התורה, ה'תשפ"ב, עמ' 14
↑  מועמד ש"ס בבני ברק התברך על ידי זקן רבני צרפת הגר"י ברכץ • תיעוד, באתר JDN, ‏כ' באלול ה'תשפ"ג
↑  אבי גוטנברג, רב קהילות יוצאי צרפת עלה למעונו של מרן הגר"ד לנדו שליט"א, באתר במה, ‏13 בנובמבר 2023
↑  ראו קובץ 'טל אורות' תשמ"ו עמ' 18: "רבי יהושע ברכץ ראש ישיבת שערי רחמים". ראו הסכמתו לספר 'דבר שלמה' משנת תשנ"ז, שם חתם: "יהושע ברכץ ראש ישיבת שערי רחמים"; וכן במקורות נוספים נזכר כראש ישיבה, ראו: קונטרס עלי דמע עמ' מז; ירחון אור המערב חלק ד עמ' 4; שם חלק ט עמ' 77; דבר אמת חלק ג עמ' צה; מימיני מיכאל מסכת עירובין, פתיחה מאת המחבר; שלחן בהיר ב'שלמי תודה'.
↑  זאב בלוי, מרן הגאון רבי יהושע ברכץ מסר שיחת חיזוק בישיבת עטרת התלמוד, באתר jdn, ‏20 בפברואר 2022
↑  זאב בלוי, נָגִיל וְנָשִׂישׂ בְּזֹאת הַתּוֹרָה • מעמד לחיים לרגל הוצאת ספרו של ה’באר יהושע’, באתר JDN
עם רבו הרב חייקין בביקורו בישיבת שערי רחמים
עם הרב אלעזר מנחם מן שך
הרב ברכץ במסירת שיעור בישיבת שערי רחמים. יושב לצידו הרב עובדיה יוסף
עם הרבנים נסים קרליץ (במרכז) ושמעון גלאי
יחסי אינדונזיה – ערב הסעודית

| יחסי אינדונזיה – ערב הסעודית |
| --- | --- |
אינדונזיה: ערב הסעודית


אינדונזיה: ערב הסעודית
שטח (בקילומטר רבוע)
1,904,569: 2,149,690
אוכלוסייה
284,049,195: 34,113,889
תמ"ג (במיליוני דולרים)
1,371,171: 1,067,583
תמ"ג לנפש (בדולרים)
4,827: 31,295
משטר
דמוקרטיה נשיאותית: מונרכיה

יחסי אינדונזיה–ערב הסעודית הם היחסים הדיפלומטיים שבין רפובליקת אינדונזיה לבין הממלכה הערבית הסעודית. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי.
היסטוריה

היחסים בין המדינות הם יחסים היסטוריים שהחלו עוד במאה ה-13, כאשר ארכיאלוגים מוסלמים הגיעו אל אינדונזיה לצורכי מסחר. עד היום, אינדונזיה היא המדינה ממנה מגיעים רוב עולי הרגל למכה, הסיבה העיקרית לכך היא בשל אוכלוסיית המוסלמים הגדולה באינדונזיה שמהווה את האוכלוסייה המוסלמית הגדולה בעולם.
היחסים הדיפלומטיים הרשמיים בין המדינות כוננו בשנת 1950. בשנת 2014, שתי הממשלות חתמו על הסכם בדבר שיתוף הפעולה הביטחוני.
יחסים כלכליים

בשנת 2016, שווי הסחורה שיוצאה מאינדונזיה לערב הסעודית הגיעה לסך 2.08 מיליארד דולר והיא כללה מכוניות, אופניים, שמן דקלים, שמן קוקוס, מרגרינה, סבון, מחשבים, בטריות חשמליות ועוד. באותה שנה, שווי הסחורה שיוצאה מערב הסעודית לאינדונזיה הגיעה לסך 2.7 מיליארד דולר אמריקאי והיא כללה נפט גולמי, נפט מזוקק, גזי נפט, אלומיניום גולמי ועוד.
ייצוג

אינדונזיה מיוצגת בערב הסעודית על ידי קונסוליה כללית בג'דה ושגרירות שהיא מחזיקה בריאד, בירת ערב הסעודית.
ערב הסעודית מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
יחסי אלג'יריה–קנדה

| יחסי אלג'יריה–קנדה |
| --- | --- |
אלג'יריה: קנדה


אלג'יריה: קנדה
שטח (בקילומטר רבוע)
2,381,740: 9,984,670
אוכלוסייה
46,970,063: 39,838,945
תמ"ג (במיליוני דולרים)
239,899: 2,140,086
תמ"ג לנפש (בדולרים)
5,107: 53,718
משטר
דמוקרטיה (סמי) נשיאותית: מונרכיה חוקתית פדרלית ודמוקרטיה פרלמנטרית

שגרירות אלג'יריה באוטווה, בירת קנדה
יחסי אלג'יריה–קנדה (בערבית: العلاقات الجزائرية الكندية, באנגלית: Algeria–Canada relations) הם היחסים הדיפלומטיים שבין הרפובליקה האלג'יראית הדמוקרטית העממית לבין קנדה.
היסטוריה

קנדה הכירה בעצמאות אלג'יריה בשנת 1962. ולאחר שנתיים, הממשלות כוננו רשמית יחסים דיפלומטיים. בשנת 2006, מישל ז'אן, מושלת קנדה לשעבר, ביקרה באלג'יריה כחלק מסיור ביבשת אפריקה. בשנת 2010, נשיא אלג'יריה ביקר בקנדה. נכון ל-2016, הקהילה האלג'ירית בקנדה מונה כ-70 אלף איש, כאשר רובם מתגוררים במונטריאול. כ-1,200 סטודנטים אלג'ירים לומדים בקנדה.
יחסים כלכליים

בשנת 2015, שווי הסחורה שיוצאה מאלג'יריה לקנדה הגיעה לסך 658 מיליון דולר אמריקאי והיא כללה מים בטעמים, פסטה, ריבה, נפט גולמי, דשנים חנקניים, פירות טרופים, שנאים, חלקי רכב, מים ועוד. באותה השנה, שווי הסחורה שיוצאה מקנדה לאלג'יריה הגיעה לסך 572 מיליון דולר אמריקאי והיא כללה חיטה, קטניות יבשות, כוסמת, משאבות נוזליות, טורבינות גז, שנאים, שסתומים, בטריות, חוטים מבודדים ועוד.
בשנת 2014, שווי הסחורה שיוצאה מאלג'יריה לקנדה הגיעה לסך 1.28 מיליארד דולר אמריקאי והיא כללה נפט גולמי, נפט מזוקק, פירות טרופים, מים בטעמים, פסטה, דשנים חנקיים, שמן זית, ריבה, חומץ ועוד. באותה השנה, שווי הסחורה שיוצאה מקנדה לאלג'יריה הגיעה לסך 448 מיליון דולר אמריקאי והיא כללה חיטה, קטניות יבשות, כוסמת, מכוניות, מכונות חפירה, רטבים, חלב, גבינה, מי גבינה, טורבינות גז, עיתונים, שסתומים, מכונות לעיבוד גומי ועוד.
ייצוג

אלג'יריה מיוצגת בקנדה על ידי קונסוליה כללית במונטריאול ושגרירות שהיא מחזיקה באוטווה, בירת המדינה.
קנדה מיוצגת באלג'יריה על ידי שגרירות שהיא מחזיקה באלג'יר, בירת המדינה.
יחסי אלג'יריה–צ'ילה

| יחסי אלג'יריה–צ'ילה |
| --- | --- |
אלג'יריה: צ'ילה


אלג'יריה: צ'ילה
שטח (בקילומטר רבוע)
2,381,740: 756,102
אוכלוסייה
46,970,063: 19,788,712
תמ"ג (במיליוני דולרים)
239,899: 335,533
תמ"ג לנפש (בדולרים)
5,107: 16,956
משטר
דמוקרטיה חצי נשיאותית: רפובליקה דמוקרטית

יחסי אלג'יריה–צ'ילה הם היחסים הדיפלומטיים הרשמיים שבין הרפובליקה האלג'יראית הדמוקרטית העממית לבין הרפובליקה של צ'ילה.
היסטוריה

היחסים בין שתי המדינות החלו כשנה לאחר העצמאות המוחלטת של אלג'יריה, ב-4 ביוני 1963. היחסים התחזקו בתקופת ממשלת סלבדור איינדה (1970–1973), לאור הקרבה האידאולוגית והדגש כי בשתי המדינות להכניס למדיניות החוץ שלהם על העולם השלישי וזרמים אנטי-אימפריאליסטית כמו G77 והמדינות הבלתי-מזדהות. היחסים נקטעו לאחר ההפיכה בצ'ילה בספטמבר 1973, בעוד אלג'יריה קלטה בשטחה כמה מאות פליטים צ'יליאנים. היחסים חודשו בשנת 1990 עם הקמתה מחדש של הדמוקרטיה בצ'ילה. צ'ילה פתחה שגרירות באלג'יר ביוני 2001, ואלג'יריה הקימה שגרירות בסנטיאגו דה צ'ילה ביוני 2002.
ב-16 במאי 2005 נחתם מזכר הבנות בין שתי המדינות להקמת מנגנון הייעוץ המדיני בין שני משרדי החוץ. באותה שנה נחתם הסכם לשיתוף פעולה במכרות ואנרגיה. בשנת 2010 נחתם באלג'יר הפרוטוקול להחזרת דמי פרישה לעובדים שכירים שעבדו באלג'יריה ובצ'ילה בזמן הגלות הפוליטית.
בנוסף למנגנון הייעוץ, קיימת קבוצה דו-פרלמנטרית דו-לאומית של ידידות צ'יליאנית-אלג'ירית, ואילו בתחום המסחרי הוקמה מועצה עסקית צ'ילה-אלג'יריה, שמארגנת פגישות בין אנשי עסקים משתי המדינות לקידום הסחר שלהם.
ביקורים רשמיים

בשנת 2005 ערך נשיא אלג'יריה עבד אל-עזיז בותפליקה ביקור ממלכתי בצ'ילה, והתקבל על ידי הנשיא ריקארדו לאגוס, כאשר חתמו על הסכמי שיתוף פעולה דו-צדדיים בנושא ניהול משאבי כרייה ופחמימנים ועל מזכר הסכם בין חברות הנפט הלאומיות משתי המדינות, ENAP ו-Sonatrach.
יחסים מסחריים

בשנת 2015, היצוא הצ'יליאני לאלג'יריה הגיע ל-4 מיליון דולר, כאשר משלוחי התפוחים והפירות היוו את עיקר היצוא. באותה תקופה, היבוא מאלג'יריה הגיע ל-3.7 מיליון דולר, וכלל בעיקר אמוניה. בשנת 2018, המסחר בין שתי המדינות הסתכם ב-10 מיליון דולר, צמיחה שנתית ממוצעת של 21% בחמש השנים האחרונות, אם כי כמעט כולו היה יצוא צ'יליאני לאלג'יריה. המוצרים העיקריים שייצאה צ'ילה כללו ברזל, אגוזי מלך, קרגינן וצימוקים.
נציגויות דיפלומטיות

צ'ילה מחזיקה באלג'יריה שגרירות באלג'יר.
אלג'יריה מחזיקה בצ'ילה שגרירות בסנטיאגו דה צ'ילה.
יו דניס

| --- | --- |

יו דניס בהקלטת תוכנית הרדיו "The Now Show" ב-2005
 לידה:  13 בפברואר 1962 (בן 62) קטרינג, הממלכה המאוחדת 
 שם לידה:  Peter Hugh Dennis 
 מדינה:  הממלכה המאוחדת 
 עיסוק:  קומיקאי
 מקום לימודים:  קולג' סנט ג'ון 
 פרופיל ב-IMDb
 
פיטר יו דניס (באנגלית: Peter Hugh Dennis; נולד ב-13 בפברואר 1962) הוא קומיקאי, שחקן, חקיין ומדבב אנגלי. הוא מוכר בעיקר מהיותו חבר בצמד פונט ודניס יחד עם הקומיקאי סטיב פונט, ובגילום דמותו של פיט ברוקמן, האבא בסיטקום "לא ממש סיטקום" (Outnumbered) של ערוץ BBC One. מאז 2005 משתתף דניס בפאנל של התוכנית הסאטירית "Mock the Week" של ערוץ BBC Two. מאז אוקטובר 2014 הוא מככב בסיטקום "Not Going Out" בתפקיד טובי.
ביוגרפיה

דניס נולד בקטרינג שבמחוז נורת'האמפטונשייר, הצעיר במשפחת בת שני בנים. הוא בנם של דורותי מ. (הינלס), מורה בבית ספר, וג'ון ד. דניס (אנ'). אחיו שגם שמו הוא ג'ון, הוא שגריר בריטניה באנגולה. דניס גדל במיל היל שבצפון לונדון, כי זמן קצר אחרי שנולד מונה אביו לכומר הקהילה במיל היל. בהמשך מונה האב לבישוף של קנרסבורו ואחר כך בסיינט אדמונדסברי ואיפסוויץ'. דניס למד ב-University College School בלונדון. בתקופת לימודיו שיחק רוגבי יחד עם ויל סלף.
לאחר מכן למד דניס גאוגרפיה בסיינט ג'ונס קולג' באוניברסיטת קיימברידג'. עבודת הגמר שלו הייתה "The Spatial Distribution of Elementary Education in 19th-century Wakefield". הוא הצטרף למועדון הדרמה "פוטלייטס" שם הכיר את פונט ואת ניק הנקוק, שהיה נשיא המועדון. השלושה שיתפו פעולה בפרויקטים אחדים ובמופע הרביו השנתי.
אחר שסיים את התואר בהצטיינות, עבד דניס במשך שש שנים במחלקת השיווק של חברת יוניליוור. באותה עת בסופי שבוע הופיע יחד עם פונט במופעים קומיים באולמות כגון "The Comedy Store". הצמד היו חלק מתוכנית המערכונים "The Mary Whitehouse Experience" ששודרה ברדיו 1 של ה-BBC. דניס השתמש בשמו האמצעי, יו, כשם הבמה שלו מכיוון שבאיגוד השחקנים (Equity) היה כבר רשום פיטר דניס.
כאשר ה-BBC הזמינו את התוכנית עבור ערוץ הטלוויזיה BBC Two, יצא דניס לשנת שבתון כי החזרות נערכו במשך השבוע, ולבסוף עבר לעסוק בתחום הקומדיה במשרה מלאה.
ביוגרפיה > קריירה ברדיו ובטלוויזיה

דניס עשה חיקויים בתוכנית "Spitting Image" והופיע יחד עם פונט בשתי תוכניות קומיות שהנחה ג'ספר קארוט ב-BBC. עוד הופיע דניס כמתמודד בתוכנית הפאנל "Have I Got News for You", בה התחרה פעם נגד חברו ללימודים סלף.
קריירת הרדיו של פונט ודניס כוללת למעלה מעשור של הופעות בתוכניות שונות בהן "פונט ודניס", "It's Been a Bad Week", הסיטקום "The Party Line" והתוכנית הקומית סאטירית "The Now Show". בתוכנית "The Now Show" משתתפים בנוסף לדניס גם פונט, מיץ' בן, לורה שווין, ג'ון הולמס ומרקוס בריגסטוק. הוא חבר של הקומיקאי כריס מוריס והשתתף בתפקידי קמע בתוכנית "Brass Eye". דניס היה קריין בתוכנית "Sam and Mark's Guide To Dodging Disasters" של ערוץ CBBC.
בדצמבר 2009 הצטרף דניס לאוז קלארק בהנחיית תוכנית ספיישל חג המולד "Oz and Hugh Drink to Christmas" ששודרה בערוץ BBC Two. בדצמבר 2010 הופיעו השניים בסדרה בת ארבעה חלקים בשם "Oz and Hugh Raise the Bar" בה הם מתמודדים בתחרות ליצירת בר המציע מזון ומשקאות בריטיים בלבד.
דניס כיכב במספר קומדיות מצבים בהן הסיטקום "הגיבור שלי" שבו גילם דמות של רופא בשם פירס קריספין. בין השנים 2007 ל-2014 כיכב בסיטקום המאולתר בחלקו בשם "Outnumbered" ("לא ממש סיטקום") על אודות חיי משפחה עם ילדים, והיה מועמד לפרס באפט"א לטלוויזיה בקטגוריית הקומדיה על הופעתו בספיישל חג המולד של 2009. ברדיו 4 השתתף דניס בסיטקום "Revolting People" מאת אנדי המילטון, שכתב גם את "Outnumbered".
בנוסף לעבודתו הקבועה בטלוויזיה, משתתף דניס כפאנליסט בתוכנית "Mock the Week" והופיע בכל פרק מראשיתה. הוא מופיע כאורח בשעשועונים שונים של ה-BBC כגון "They Think It's All Over", ‏ "Would I Lie To You?", ו-"Qi". כמו כן הוא היה מנחה אורח בתוכנית "Have I Got News for You". ב-2011 הנחה דניס סדרה קומית של אלתורים בשם "Fast and Loose".
החל מ-16 בפברואר 2012 הגישו דניס וג'וליה ברדבורי תוכנית דוקומנטרית בת ארבעה חלקים בשם "The Great British Countryside". באוקטובר ב-2014 החל דניס להופיע בסיטקום "Not Going Out" בתפקיד טובי.
ביוגרפיה > חיים אישיים

דניס חי בפרסטון. ב-2015 נפרד מאשתו השנייה, קתרין (קייט) אבוט-אנדרסון, איתה התחתן ב-15 ביוני 1999. לבני הזוג נולד ב-1997 בן פרדי, וב-1999 נולדה בתם מג. ב-1987 התחתן דניס עם מירנדה קרול ממנה התגרש ב-1993.
ביולי 2008 הוענק לדניס תואר דוקטור לשם כבוד מאוניברסיטת נורת'המפטון.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1989–1991 | ספיטינג אימג' | Spitting Image | תפקידים שונים | דיבוב |
| 1991–1992 |  | The Mary Whitehouse Experience | תפקידים שונים | יוצר וכותב |
| 1992 |  | Me, You and Him | הארי דאנסטן | יוצר |
| 1992 |  | A Word in Your Era | הנסיך ג'ון | פרק אחד |
| 1992 |  | Springing Lenin | פיטר | סרט טלוויזיה קצר |
| 1994 |  | The Easter Stories | גנן |  |
| 1994–1995 |  | The Imaginatively Titled Punt & Dennis Show | תפקידים שונים | 12 פרקים |
| 1996 |  | The Detectives | סת' | סדרת טלוויזיה (פרק אחד) |
| 1997 |  | Brass Eye | ד"ר באלב קוברוקס | סדרת טלוויזיה (פרק אחד) |
| 2000 | רופאים | Doctors | ניק בראונינג | סדרת טלוויזיה (פרק אחד) |
| 2000 |  | Jack Dee's Happy Hour | ג'ד קייק | דיבוב; 8 פרקים |
| 2000–2006 | הגיבור שלי | My Hero | ד"ר פירס קריספין |  |
| 2002 |  | TV to Go | תפקידים שונים | עונה שנייה |
| 2005– |  | Mock the Week | בתפקיד עצמו |  |
| 2007–2014, 2016 | לא ממש סיטקום | Outnumbered | פיט ברוקמן | סדרת טלוויזיה |
| 2009 | Qi | QI | בתפקיד עצמו |  |
| 2009 | תחבולות חדשות | New Tricks | טוני גרנוויל | סדרת טלוויזיה (פרק אחד) |
| 2009 | מלון בבילון | Hotel Babylon | ג'ים דודי | סדרת טלוויזיה (פרק אחד) |
| 2011 |  | Fast and Loose | בתפקיד עצמו | מנחה |
| 2013 | מיס מארפל | Agatha Christie's Marple | מייג'ור פילפוט |  |
| 2014– |  | Over to Bill | ביל אוניון |  |
| 2014– |  | Not Going Out | טובי | בפרק אחד גילם גם את קפטן מוריס |
| 2015 |  | Ballot Monkeys | מרטין פרוסט |  |
| 2016 |  | Insert Name Here | משתתף אורח בפאנל |  |
| 2016 |  | Drunk History | נפוליאון / ריצ'רד השלישי | סדרת טלוויזיה (2 פרקים) |
| 2016 | פליבג | Fleabag | מנהל בנק | סדרת טלוויזיה (3 פרקים) |
| 2016 | רציחות במידסומר | Midsomer Murders | מילו קרייבן | בפרק "The Village That Rose from the Dead" |
| 2017 |  | The Red Nose African Convoy | בתפקיד עצמו | תוכנית ספיישל |
| 2017 |  | Taskmaster | מתחרה | סדרת טלוויזיה (8 פרקים) |
| 2020 |  | McDonald & Dodds | ג'ורג' הולדן | פרק: "A Wilderness of Mirrors" |
| 2023 | הזוג ממול | The Couple Next Door | אלן | תפקיד ראשי; 6 פרקים |
הערות שוליים

↑  Sheridan, Peter (19 בפברואר 2011). "Hugh Dennis was so boring I divorced him: Ex-wife reveals the ups and downs of being married to Outnumbered star". Daily Mail. נבדק ב-5 בינואר 2015. {{cite news}}:  (עזרה)
1 2  "Hugh Dennis: My family values". The Guardian. 16 בינואר 2015. {{cite news}}:  (עזרה)
↑  UK Foreign and Commonwealth Office: News 19 September 2013.
1 2 3  "Hugh Dennis on working with the kids of Outnumbered". Daily Record. 26 בדצמבר 2009. {{cite news}}:  (עזרה)
1 2  "Hugh Dennis: I'm a happy rambler". Radio Times. 16 בפברואר 2012. {{cite news}}:  (עזרה)
↑  "In a taxi with...Hugh Dennis". Daily Mail. 10 ביולי 2010. {{cite news}}:  (עזרה)
↑  "Why Footlights is a breeding ground for double acts". BBC. 6 בדצמבר 2010. {{cite news}}:  (עזרה)
↑  "In your funnybone rather than your face: Punt and Dennis". The Independent. 3 ביולי 1994. {{cite news}}:  (עזרה)
↑  Deans, Jason (17 במאי 2004). "Spitting Image plans TV comeback". The Guardian. London. נבדק ב-2010-05-04. {{cite news}}:  (עזרה)
↑  Rampton, James (3 ביולי 1994). "Show people: In your funnybone rather than your face: Punt and Dennis". The Independent. London. {{cite news}}:  (עזרה)
↑  "Oz And Hugh Drink To Christmas". BBC. 20 בדצמבר 2009. נבדק ב-2010-01-05. {{cite web}}:  (עזרה)
↑  The BBC (21 בדצמבר 2010). "Oz and Hugh Raise the Bar". BBC. נבדק ב-2010-12-26. {{cite web}}:  (עזרה)
↑  "Outnumbered Press Pack". BBC. 17 באוגוסט 2007. נבדק ב-2009-12-22. {{cite web}}:  (עזרה)
↑  "BAFTA Awards 2009". Bafta.org. נבדק ב-2014-05-02.
↑  Hugh Dennis welcomed to The University of Northampton Northampton.ac.uk
| --- | --- |
בקרת זהויות :  ISNI: 0000 0005 0018 8004  LCCN: no2019036435  MusicBrainz: 1513db5f-5a77-402b-a7bd-9a1bcbb5771c  SUDOC: 233308652  VIAF: 151154981841367741799   WorldCat (עם VIAF): 151154981841367741799
יחסי אינדונזיה – סרי לנקה

| יחסי אינדונזיה – סרי לנקה |
| --- | --- |
אינדונזיה: סרי לנקה


אינדונזיה: סרי לנקה
שטח (בקילומטר רבוע)
1,904,569: 65,610
אוכלוסייה
284,049,195: 23,135,235
תמ"ג (במיליוני דולרים)
1,371,171: 84,357
תמ"ג לנפש (בדולרים)
4,827: 3,646
משטר
דמוקרטיה נשיאותית: רפובליקה

יחסי אינדונזיה–סרי לנקה הם היחסים הדו-צדדיים של אינדונזיה וסרי לנקה. שתי המדינות חולקות כמה קווי דמיון תרבותיים. אינדונזיה וסרי לנקה חברות בארגון הסחר העולמי. הן חברות מייסדות של ארגון המדינות הבלתי-מזדהות. שתי המדינות כוננו יחסים דיפלומטיים בשנת 1952.
באשר לבדלנות LTTE בסרי לנקה, אינדונזיה הביעה את תמיכתה בשלמות הטריטוריאלית של סרי לנקה ואחדות לאומית. אינדונזיה תומכת גם בתהליך הפיוס הלאומי בסרי לנקה לקראת שלום ויציבות.
היסטוריה

מערכת היחסים בין שתי המדינות החלה במאה החמישית לספירה, וסימנה את בוא ההשפעות של ההינדואיזם והבודהיזם מתת היבשת ההודית וסרי לנקה לארכיפלג האינדונזי. הממלכות ההינדיות-בודהיסטיות של אינדונזיה העתיקה וסרי לנקה טיפחו קשרים במאה ה-9 עד ה-12 לספירה, בתקופת האימפריה של סריג'איה. במהלך תקופה זו, הבודהיזם הייתה הדת העיקרית של שתי המדינות. על פי דברי שגריר סרי לנקה באינדונזיה, מלך אינדונזיה ביקר בסרי לנקה הציג פיל תינוק כמתנה.
יחסי הגומלין ביניהם צמחו במאות ה-17 וה-18, שכן שתי המדינות נפלו תחת שליטתה של חברת הודו המזרחית ההולנדית (VOC). סרי לנקה הייתה חלק מ-VOC בתקופה ההולנדית בציילון בין השנים 1656–1796. במאה ה-17 הייתה אינדונזיה בשליטתה של חברת מזרח הודו ההולנדית וכן שיכון המטה של ה-VOC. לימים הפכה למושבה הולנדית כאיי הודו המזרחיים ההולנדיים עד מלחמת העולם השנייה. במהלך המאה ה-18 הוגלו לסרי לנקה הרבה מלכים, נסיכים ולוחמים מג'ווארם מטארם, מדורה וסולאווסי, שהתנגדו לשלטון ההולנדי בארכיפלג האינדונזי. צאצאי הגולים באינדונזיה יצרו את הקהילה האינדונזית - מלאית בסרי לנקה שיכולה להתחקות אחר אבותיהם לג'אווה, מדורה וסולווסי.
אינדונזיה וסרי לנקה כוננו רשמית יחסים דיפלומטיים ב-2 באוגוסט 1952. היחסים התרחבו בשנת 1955, כאשר אינדונזיה וסרי לנקה יחד עם הודו, פקיסטן ובורמה יזמו את ועידת באנדונג. מאז 1962 שודרג מעמדו של משרד הקונסוליה האינדונזית בקולומבו כשגרירות. המשרד שימש גם כמשרד הייצוג האינדונזי עבור האיים המלדיביים החל מ-2 בספטמבר 1975.
כלכלה וסחר

המועצה העסקית של סרי לנקה–אינדונזיה הוקמה ב-30 באוגוסט 1991, במטרה העיקרית לקדם סחר, השקעות ותיירות דו צדדית.
מאז 2012 הסכימו שתי המדינות על הגדלת מגזרי שיתוף הפעולה הדו-צדדיים, כולל ביטחון, תרבות, חקלאות ומים.
נציגויות דיפלומטיות

אינדונזיה מחזיקה בסרי לנקה שגרירות בקולומבו.
סרי לנקה מחזיקה באינדונזיה שגרירות בג'קרטה.
יחסי האיטי – הממלכה המאוחדת

| יחסי האיטי – הממלכה המאוחדת |
| --- | --- |
האיטי: הממלכה המאוחדת


האיטי: הממלכה המאוחדת
שטח (בקילומטר רבוע)
27,750: 243,610
אוכלוסייה
11,806,074: 69,242,094
תמ"ג (במיליוני דולרים)
19,851: 3,340,032
תמ"ג לנפש (בדולרים)
1,681: 48,237
משטר
דמוקרטיה נשיאותית: מונרכיה חוקתית

הבניין בו שוכנת שגרירות האיטי בלונדון
יחסי האיטי–הממלכה המאוחדת הם היחסים הדיפלומטיים הרשמיים שבין האיטי לבין הממלכה המאוחדת.
סקירה כללית

היחסים הדיפלומטיים בין המדינות כוננו בשנת 1859. לאחר רעידת האדמה בהאיטי בשנת 2010, ממשלת בריטניה הכפילה את המימון ההומניטארי שלה ל-6.2 מיליון ליש"ט, שהייתה לעזר חיוני במהלך המשבר.
נציגויות דיפלומטיות

האיטי מחזיקה בבריטניה שגרירות בלונדון.
בריטניה מחזיקה בהאיטי שגרירות בפורט או פרינס.
יונה פרנקל

| --- | --- |
אין תמונה חופשית
 לידה:  1928 י"ז באב ה'תרפ"ח מינכן, רפובליקת ויימאר 
 פטירה:  2012 (בגיל 84 בערך) ט"ו באלול ה'תשע"ב 
 מקום קבורה:  הר המנוחות 
 תאריך עלייה:  1937
 מקום לימודים:  האוניברסיטה העברית בירושלים 
 מוסדות:  האוניברסיטה העברית, בית המדרש למורים ע"ש ליפשיץ, בית המדרש לרבנים באמריקה
 פרסים והוקרה:  פרס ביאליק (1993)  פרס ישראל (2000) 
 צאצאים:  אלישיב פרנקל, אברהם פרנקל 
 תרומות עיקריות
 מחקרים בתלמוד, אגדה ומדרש, מחזורי אשכנז, סידור אשכנז
 
יונה פרנקל (י"ז באב ה'תרפ"ח, 3 באוגוסט 1928 – ט"ו באלול ה'תשע"ב, 2 בספטמבר 2012) היה פרופסור לספרות האגדה והמדרש, וחתן פרס ישראל בחקר התלמוד. מלבד בחקר האגדה, עסק גם בחקר פירוש רש"י לתלמוד ובמחקר הפיוט והמחזור האשכנזי.
ביוגרפיה

פרנקל נולד במינכן שבגרמניה לברכה, בתו של הרב חנוך ארנטרוי, ולאברהם פרנקל (בן דודו של אברהם הלוי פרנקל), ועלה ארצה ב-1937 עם משפחתו. בוגר ישיבת בני עקיבא כפר הרואה. מ-1946 למד בסמינר הדתי למדריכים של עליית הנוער והדריך בכפר בתיה. למד באוניברסיטה העברית בירושלים תלמוד וספרות עברית, שם קיבל תואר מוסמך ב-1963 ותואר דוקטור ב-1968. עבודת הדוקטורט שלו הייתה בנושא "דרכו של רש"י בפירושו לתלמוד הבבלי". מוריו העיקריים היו חנוך צבי אנוך (דידקטיקה), אריה לודויג שטראוס (ספרות), חיים שירמן (פיוט) וא"א אורבך (תלמוד).
פרנקל שימש מרצה באוניברסיטה העברית, במכללה דתית למורים ע"ש רא"ם ליפשיץ ובבית המדרש לרבנים באמריקה בניו יורק. נחשב מגדולי המומחים בעולם בזמנו לתחום האגדה בספרות חז"ל. בין השנים תשנ"ח-תשע"ב היה מראשי חברת מקיצי נרדמים, והחל משנת תשס"ח שימש כיושב ראש של החברה.
בשנת 1994 קיבל את "פרס ביאליק לחכמת ישראל" של עיריית תל אביב על ספרו "דרכי האגדה והמדרש". בשנת 2000 קיבל את פרס ישראל בחקר התלמוד.
התגורר בשכונת רחביה בירושלים, היה נשוי לחווה (בתו של החוקר דניאל גולדשמידט) ואב לחמישה.
דרכו בהוראה

פרנקל לימד במשך עשרות שנים בבית ספר יסודי, בתיכון, בסמינר למורים ובאוניברסיטה העברית. התמחותו הייתה בתחום הוראת התלמוד והאגדה. שיטתו הייתה דידקטית בעיקרה, כלומר לימוד השיטה העקרונית של החומר הנלמד, כדי להקנות לתלמיד יכולת ללמוד את המקצוע בעצמו. עוד בשנת תשכ"ו פרסם חוברת תרשימים וטבלאות חדשנית מסוגה עבור מורים לתלמוד, על הפרק 'אלו מציאות' (מתוך מסכת בבא מציעא). לכל התרשימים והטבלאות השונות מצורפים הסברים והדרכות כיצד יכול המורה למלא את הטבלה המצוירת על הלוח בשיתוף התלמידים, צעד אחרי צעד, עם התקדמות הסוגיה התלמודית. פרנקל פרסם כמה מאמרים על הוראת תלמוד וספרות עברית. מתוך שיטתו הדידקטית צמחה שיטת מחקרו על דרכי הפירוש של רש"י לתלמוד הבבלי.